Postmedia Network

Postmedia Network Canada Corp. on kanadalainen mediakonserni, jonka toiminta keskittyy sanomalehtien kustantamiseen, uutisten toimittamiseen ja digitaalisten palvelujen tuottamiseen.Postmedia Network Inc, Bloomberg, viitattu 24.6.2025  Kaksi kolmasosaa Postmedian osakkeista on tällä hetkellä yhdysvaltalaisen hedgerahasto Chatham Asset Managementin omistuksessa.Under Hedge Fund Set to Own McClatchy, Canadian Newspapers Endured Big Cuts, The New York Times, viitattu 24.6.2025  Yhtiön pääkonttori sijaitsee Postmedia Placessa Bloor Streetillä Torontossa.Postmedia Place Location, postmediaplace.com, viitattu 24.6.2025 

Se kustantaa yli 130 painettua ja digitaalista uutislehteä eri puolilla Kanadaa.Paper Rout, Literary Review of Canada, viitattu 24.6.2025  Näihin kuuluvat muun muassa National Post, Montreal Gazette, Ottawa Citizen, Edmonton Journal, Calgary Herald ja Vancouver Sun, sekä entisen Sun Median englanninkieliset julkaisut, kuten Toronto Sun.Postmedia Network Canada Corp to integrate Sun Media properties this year: Godfrey, Financial Post, viitattu 24.6.2025  Myös englanninkieliset verkkosivustot Canoe.com ja Canada.com kuuluvat yhtiöryppään hallintaan.

Yhtiön on katsottu tukevan oikeistolaisia poliitikkoja. Vuonna 2018 Postmedian toimitusjohtaja Andrew MacLeod totesi yhtiön julkaisujen toimituksellisen linjan "riittämättömän konservatiiviseksi." Tämä johti muutoksiin Postmedian lehtien linjoissa, jotta niistä tuli "luotettavammin konservatiivisia."Postmedia's employees should stand up to their right-wing bosses, National Observer, viitattu 24.6.2025  Postmedian omistavalla Chatham Asset Managementilla on läheiset suhteet Yhdysvaltain republikaanipuolueeseen.Behind Trump Tabloid King, a Connected and Flush Hedge Fund, Bloomberg, viitattu 24.6.2025 

Historia
Postmedia perustettiin vuonna 2010, jolloin National Postin toimitusjohtaja Paul Godfrey kokosi omistajaryhmän tekemään tarjouksen taloudellisissa vaikeuksissa olleen Canwest-viestintäkonsernin sanomalehtiketjusta. Godfrey sai taloudellista tukea yhdysvaltalaiselta pääomasijoitusyhtiöltä, manhattanilaiselta hedge-rahastolta GoldenTree Asset Managementilta, sekä IJNR Investment Trustilta, Nyppexiltä ja muilta sijoittajilta. Konserni sai päätökseen 1,1 miljardin dollarin kaupan Canwestiltä 13. heinäkuuta 2010.Postmedia and the heavy price it pays to survive: Olive, Toronto Star, viitattu 24.6.2025 

6. lokakuuta 2014 Postmedian silloinen toimitusjohtaja Godfrey ilmoitti sopimuksesta ostaa Quebecorilta Sun Median englanninkieliset toiminnot.Postmedia to Buy Sun Media for $275 Million, nytimes.com, viitattu 24.6.2025  Osto sai viranomaishyväksynnän liittovaltion kilpailuvirastolta 25. maaliskuuta 2015.Postmedia purchase of Quebecor's Sun Media OK'd by Competition Bureau, CBC News, viitattu 24.6.2025 

27. marraskuuta 2017 Postmedia ja Torstar ilmoittivat kaupasta, jossa Postmedia myi seitsemän päivälehteä, kahdeksan paikallislehteä sekä Toronton ja Vancouverin 24 Hours -lehdet Torstarille vastineeksi 22 paikallislehdestä sekä Metron Ottawan ja Winnipegin versioista. Exeter Times-Advocatea, St. Catharines Standardia, Niagara Falls Reviewia, Peterborough Examineria ja Welland Tribunea lukuun ottamatta kaikki hankitut sanomalehdet lakkautettiin.Postmedia to close community newspapers across southern Ontario, CBC News, viitattu 24.6.2025 Postmedia, Torstar to swap and shutter dozens of local newspapers, The Globe and Mail, viitattu 24.6.2025 

Koronaviruspandemian aikana Postmedia irtisanoi noin 80 työntekijää ja sulki pysyvästi 15 paikallislehteä. Vaikka yhtiö sai valtiolta taloudellista tukea, se väitti ettei tuella pystytty kompensoimaan pandemiasta aiheutuvaa tulojen laskua.Postmedia to lay off 80, permanently close 15 newspapers amid coronavirus fallout, CityNews, viitattu 24.6.2025 

Vuonna 2023 Postmedia ja Torstarin pääomistaja Nordstar Capital LP kävivät neuvotteluja mahdollisesta fuusioitumisesta, mutta ne päättyivät tuloksettomina.Merger talks between Postmedia and Toronto Star owner fall apart, CBC News, viitattu 24.6.2025 

Lähteet

 Aiheesta muualla 
Postmedian kotisivut

Luokka:Kanadalaiset yritykset
Luokka:Lehtitalot
Luokka:Toronto